URBROJ:

Gospić, 2017.

**U G O V O R**

**O KORIŠTENJU SREDSTAVA**

**ZAJEDNICE SPORTOVA GRADA GOSPIĆA TEMELJEM JAVNOG POZIVA ZA SUFINANCIRANJE SPORTSKIH PROGRAMA KOJI DOPRINOSE ZADOVOLJAVANJU JAVNIH POTREBA U SPORTU GRADA GOSPIĆA ZA 2017. GODINU**

Davatelj financijske potpore: **ZAJEDNICA SPORTOVA GRADA GOSPIĆA**

Korisnik financijske potpore: **UDRUGA**

Ugovor se sastoji od sljedećih dijelova:

**-** Odredbi Ugovora

**-** Opisnog obrasca prijave

**-** Obrasca proračuna prijave

**-**  Obrasca opisnog izvještaja projekta

- Obrasca financijskog izvještaja projekta

Potpisom Ugovora, Zajednica sportova grada Gospića i korisnik prihvaćaju odredbe svih dijelova Ugovora koji čine njegov sastavni dio.

U slučaju proturječnosti između odredbi Ugovora te uvjeta iz drugih Priloga (opisnog obrasca i obrasca

proračuna), primjenjivat će se odredbe Ugovora.

1

**ZAJEDNICA SPORTOVA GRADA GOSPIĆA**, OIB: 19516871355, Kaniška 6, Gospić, ( u daljnjem tekstu ZAJEDNICA SPORTOVA GRADA GOSPIĆA), zastupan po predsjedniku Anton Buneta, kao davatelj financijske potpore (u nastavku teksta: Zajednica sportova grada Gospića)

I

UDRUGA\_\_\_ ,OIB ,(adresa)

RNO , zastupan po , kao korisnik financijske potpore (u nastavku teksta: korisnik) kao stranke potpisnice sklopile su dana sljedeći:

**U G O V O R**

**O KORIŠTENJU SREDSTAVA**

**ZAJEDNICE SPORTOVA GRADA GOSPIĆA TEMELJEM JAVNOG POZIVA ZA SUFINANCIRANJE SPORTSKIH PROGRAMA KOJI DOPRINOSE ZADOVOLJAVANJU JAVNIH POTREBA U SPORTU GRADA GOSPIĆA ZA 2017. GODINU**

**Članak 1.**

Stranke potpisnice suglasne su da je Zajednica sportova grada Gospića, dana 07. 02. 2017. godine objavio Javni poziv za sufinanciranje programa, projekata i manifestacija u području sportsko rekreativnih aktivnosti koji je trajao do 07. 03. 2017. godine, a u okviru kojega je svoju prijavu dostavio i korisnik.

Povjerenstvo Zajednice sportova grada Gospića za procjenu i ocjenu pristiglih prijava na predmetni Poziv predložilo je Zajednici sportova grada Gospića, dodijeliti korisniku financijsku potporu za 2017. godinu, nakon čega je proveden postupak pregovaranja između Zajednice sportova grada Gospića i korisnika, kojim su utvrđene aktivnosti koje će korisnik provesti u okviru potpore te ukupna vrijednost prijavljenih aktivnosti korisnika, koja iznosi \_\_\_\_\_ \_\_\_\_\_\_\_\_\_kn.

Po provedenoj natječajnoj proceduri, Predsjednik Zajednice sportova grada Gospića donio je Odluku o dodjeli

**FINANCIJSKIH SREDSTAVA KORISNIKU U 2017. GODINI**

u ukupnom iznosu od

**kn.**

Razdoblje trajanja potpore je od \_\_\_\_\_\_\_\_\_\_\_\_ do 31. prosinca 2017. godine, a produženje trajanja potpore nije moguće u okviru ovog Ugovora.

**Članak 2.**

Sredstva iz prethodnog članka osigurana su proračunom Grada Gospića za 2017. godinu.

**Članak 3.**

Sredstva se mogu koristiti isključivo za svrhu definiranu opisnim obrascem i obrascem proračuna.

Sredstva će se isplatiti na IBAN korisnika, broj: HR ,

otvoren u banci. Sredstva će se isplaćivati temeljem dostavljenih Zahtjeva za isplatu.

**Članak 4.**

Radi kontrole namjenskog korištenja sredstava korisnik se obvezuje da će Zajednici sportova grada Gospića dostaviti

Izvještaj o provedbi aktivnosti i utrošku sredstava koji treba sadržavati:

a) Opisni izvještaj (i dostavlja ga u tiskanom obliku poštom),

b) Financijski izvještaj (i dostavlja ga u tiskanom obliku poštom) uz detaljno dokumentiranje svih

troškova i priloge:

c) Priloge vezane uz provedbu aktivnosti i dokaze o provedbi aktivnosti (fotografije s događanja, primjerke publikacija i dr.)

Izvješća iz prethodnog stavka dostavljaju se u roku od 30 dana od završetka trajanja potpore.

**Članak 5.**

Zajednica sportova grada Gospića pridržava pravo kontinuiranog praćenja i vrednovanja izvršenja te preispitivanje financija i troškova u bilo koje vrijeme trajanja financiranja te u razdoblju od 3 godine od dana završetka trajanja potpore.

Zajednica sportova grada Gospića može neposrednu kontrolu iz prethodnog stavka ovog ugovora obaviti u vlastitim prostorijama ili kroz terenski posjet prostorijama korisnika, a o namjeri izvršenja neposredne kontrole dužan je prethodno obavijestiti korisnika, barem sedam dana prije planiranog izvršenja kontrole.

**Članak 6.**

Korisnik potpisom ovog Ugovora ovlašćuje Zajednicu sportova grada Gospića da radi nadzora namjenskog korištenja sredstava iz čl. 1. Ugovora neposredno kontaktira sve pravne i fizičke osobe kojima je prema priloženoj dokumentaciji korisnik isplatio novčana sredstva koja je dobio od davatelja za financiranje aktivnosti.

**Članak 7.**

Korisnik se obvezuje pravodobno pismenim putem obavijestiti Zajednicu sportova grada Gospića o manjim i većim

izmjenama ugovora.

Manje izmjene ugovora ne zahtijevaju izradu Dodatka ugovoru, a mogu biti:

**-** Izmjene proračuna manje od 15%

**-** Promjena bankovnog računa korisnika

**-** Promjena adrese ili drugih kontakata korisnika

**-** Male promjene aktivnosti koje ne utječu na njegov opseg i ciljeve (npr. manje promjene u vremenskom rasporedu provedbe aktivnosi

Veće izmjene ugovora su:

**-** Izmjene proračuna veće od 15%

**-** Dodatak novih aktivnosti

**-** Promjena aktivnosti koja značajno utječe na opseg i ciljeve

Veće izmjene ugovora zahtijevaju izradu Dodatka ugovoru i njegovo potpisivanje od strane oba potpisnika. Kod svake obavijesti od strane korisnika Zajednica sportova grada Gospića će odlučiti radi li se o manjoj ili većoj izmjeni i sukladno tome je li potrebno izraditi Dodatak ugovoru. Zahtjev za većim izmjenama ugovora korisnik dostavlja davatelju u pisanom obliku s obrazloženjem i popratnom dokumentacijom kojom se opravdava taj zahtjev.

Izmjene ugovornih obveza korisnik može zatražiti najkasnije 30 dana prije isteka razdoblja trajanja potpore. Svaka izmjena ugovornih obveza treba biti zatražena i odobrena u pisanom obliku.

Dodatak ugovoru ne može imati za cilj ili posljedicu unošenje promjena u ugovor koje bi dovele u

pitanje odluku o dodjeli financijskih sredstava ili bile u suprotnosti s ravnopravnim odnosom prema drugim

podnositeljima zahtjeva. Najviši iznos financijskih sredstava naveden u ugovoru ne može se povećavati.

Izvršni odbor Zajednice sportova grada Gospića ima pravo ne odobriti prenamjenu dijela sredstava ako se time bitno mijenja sadržaj i priroda prijavljenih i odobrenih aktivnosti ili ako zahtjev nema utemeljenje u objektivnim razlozima za prenamjenu.

Odluku o odobrenju ili neodobrenju izmjena davatelj mora donijeti u roku od 5 radnih dana od

dostave obavijesti od strane korisnika.

**Članak 8.**

Ako Zajednica sportova grada Gospića utvrdi da:

**-** je korisnik nenamjenski koristio sredstva,

**-** korisnik nije izvršio aktivnosti u ugovorenom roku,

**-** korisnik nije podnio odgovarajuće izvješće u roku,

**-** korisnik ne omogućava Gradu Gospiću nadzor nad namjenskim korištenjem sredstava

financijske potpore ovog ugovora,

**-** korisnik ne poštuje odredbe Ugovora o vidljivosti programa,

obustavit će daljnju isplatu, a korisnik će biti dužan vratiti primljena nenamjenski utrošena ili neutrošena sredstva.

Nenamjenskim korištenjem smatrat će se svako odstupanje od iznosa pojedinih stavki iz proračuna

programa.

Ako Zajednica sportova grada Gospića utvrdi da korisnik nije ispunio ugovorne obveze, osim konzumiranja prava na povrat više uplaćenih sredstava u proračun Zajednice sportova grada Gospića, uskratit će mu pravo na financijsku potporu u slijedeće dvije godine.

**Članak 9.**

Ako Zajednica sportova grada Gospića iz rezultata utvrđenih terenskom kontrolom provedbe aktivnosti utvrdi da je visina stvarno utrošenih sredstava 20% niža od iznosa isplaćene potpore, obustavit će isplatu sredstava dok korisnik ne utroši ranije isplaćena sredstva.

Ako Izvršni odbor Zajednice sportova grada Gospića utvrdi da korisnik uz Izvješće o utrošku sredstava nije dostavio potrebne priloge iz kojih se može utvrditi pravovaljani utrošak sredstava potpore, pisanim će putem obavijestiti istoga o uočenim nedostacima te ga pozvati na dostavu istih u roku od 8 dana od dana primitka obavijesti. Ukoliko korisnik u datom roku ne otkloni nedostatke, trošak će se smatrati neprihvatljivim, a Zajednica sportova grada Gospića će zatražiti povrat više uplaćenog iznosa potpore.

U slučaju da korisnik ne izvrši povrat sredstava u skladu s odredbama Ugovora, Zajednica sportova grada Gospića će pokrenuti postupak prisilne naplate, a korisnik je suglasan da ovaj Ugovor služi kao vjerodostojna javnobilježnička isprava temeljem koje je moguće izvršiti prisilnu naplatu na teret IBAN računa iz čl. 3. Ugovora.

**Članak 10.**

Korisnik aktivnosti provodi na vlastitu odgovornost i u skladu s opisom i financijskim proračunom i u njemu sadržanih ciljeva, koji je sastavni dio ugovora.

Korisnik provodi aktivnosti s dužnom pažnjom, učinkovito i transparentno sukladno najboljim

praksama na danom području i u skladu s ugovorom. U tu svrhu korisnik angažira sve potrebne financijske, ljudske i materijalne resurse potrebne za cjelovitu provedbu aktivnosti kako je navedeno u opisu programa ili projekta.

Korisnik aktivnosti može provoditi samostalno ili u partnerstvu s jednom ili više udruga ili drugih organizacija civilnoga društva ili drugim tijelima utvrđenim u opisu programa ili projekta (partner). Korisnik može podugovoriti ograničeni dio programa ili projekta, ali program ili projekt treba provoditi sam ili u suradnji s partnerima. Partneri sudjeluju u provedbi projekta, a njihovi se troškovi, ako nije drugačije propisano uvjetima natječaja, smatraju opravdanim na isti način kao i troškovi samog korisnika financiranja.

**Članak 11.**

Zajednica sportova grada Gospića ne odgovara za štetu nastalu u odnosu na osoblje ili imovinu udruge tijekom provedbe ili slijedom posljedica aktivnosti udruge te ne može prihvatiti potraživanje za nadoknadom ili povećanjem iznosa plaćanja vezano uz takve štete ili povrede.

Isključivu odgovornost trećim stranama, uključujući odgovornost za nastale štete ili povrede bilo koje vrste tijekom provedbe ili slijedom posljedica aktivnosti udruge snosi korisnik. Korisnik financiranja ne može na davatelja financijskih sredstava prenijeti odgovornost, odnosno obvezu naknade štete koja proistječe iz potraživanja ili akcija poduzetih kao posljedica kršenja pravila ili propisa od strane korisnika financiranja ili zaposlenika korisnika ili pojedinaca za koje su ti zaposlenici odgovorni, ili kao posljedica kršenja prava treće strane.

**Članak 12.**

Korisnik će poduzeti sve potrebne mjere u svrhu izbjegavanja sukoba interesa pri korištenju sredstava iz javnih izvora i bez odgode će obavijestiti Zajednicu sportova grada Gospića o svim situacijama koje predstavljaju ili bi mogle dovesti do takvog sukoba.

Sukob interesa postoji kada je nepristrano izvršenje ugovornih obveza bilo koje osobe vezane ugovorom ugroženo zbog prilike da ta osoba svojom odlukom ili drugim djelovanjem pogoduje sebi ili sebi bliskim osobama (članovi obitelji: bračni ili izvanbračni drug, dijete ili roditelj), zaposleniku, članu udruge, članu upravnog tijela ili čelniku te udruge ili bilo koje druge udruge povezane na bilo koji način s tom udrugom, društvenim skupinama i organizacijama, a nauštrb javnog interesa i to u slučajevima obiteljske povezanosti, ekonomskih interesa ili drugog zajedničkog interesa s drugom osobom.

U postupcima javne nabave ili podugovaranja koje korisnik financiranja provodi u okviru provedbe ugovora, kao prihvatljivi ponuđači mogu sudjelovati i članovi udruge i volonteri udruge koja pokreće

postupak nabave roba ili usluga pod uvjetom da se vodi računa o izbjegavanju sukoba interesa.

Ne smatra se sukobom interesa kada korisnik provodi program ili projekt koji je usmjeren na njegove članove kao korisnike projekta koji pripadaju socijalno osjetljivim skupinama ili skupinama s posebnim potrebama.

Svaki sukob interesa Zajednica sportova grada Gospića zasebno procjenjuje. U slučaju utvrđenog postojanja sukoba interesa u provedbi ugovora, Zajednica sportova grada Gospića će zatražiti od korisnika da bez odgode, a najkasnije u roku koji ne može biti duži od 30 dana (ovisno o mjeri koju je potrebno poduzeti) poduzme potrebne radnje koje je naložio Grad Gospić kako bi se otklonio sukob interesa u provedbi programa ili projekta.

**Članak 13.**

Stranke potpisnice suglasne su da će zajedno stvarati uvjete za razvoj sporta u Gospiću te povećanje društvenih vrijednosti zajednice u kojoj djeluju.

**Članak 14.**

Potpisom ovog ugovora korisnik se obvezuje da kao korisnik bespovratnih sredstava iz javnih izvora od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za svo vrijeme trajanja ovog Ugovora.

**Članak 15.**

Ugovor i sva plaćanja povezana s njim ne mogu se prenositi na treću stranu bez prethodne pisane

suglasnosti davatelja financijskih sredstava.

**Članak 16.**

Za svaki oblik komunikacije, obavijest o izmjenama i dopunama ugovora i dostavu izvještaja – koji je povezan s ovim ugovorom potrebno je navesti urudžbeni broj ugovora i naziv programa te ga poslati na sljedeću adresu:

Za Zajednicu sportova grada Gospića

Zajednica sportova grada Gospića, Kaniška 6, 53 000 Gospić, tel: 053 57 20 28

Za korisnika

< adresa, faks, tel ., adresa elektronske pošte korisnika za korespondenciju>

**Članak 17.**

Stranke potpisnice preuzimaju obvezu čuvanja svih dokumenata, podataka ili drugih relevantnih materijala dostavljenih u provedbi aktivnosti najmanje sedam godina od odobrenja završnog izvješća od strane Zajednice sportova grada Gospića.

**Članak 18.**

Mogući sporovi iz ovog Ugovora rješavat će se sporazumno, a ako to neće biti moguće ugovara se nadležnost mjesno nadležnog suda za Grad Gospić.

**Članak 19.**

Ako jedna ugovorna strana smatra da se ugovor više ne može provoditi na ugovoreni način u skladu s ciljevima i planiranim aktivnostima, o tome će se savjetovati s drugom stranom. Ukoliko ne dođe do dogovora, bilo koja strana može dva mjeseca unaprijed u pisanom obliku raskinuti ugovor.

Zajednica sportova grada Gospića može ugovor otkazati bez pisane obavijesti i plaćanja bilo kakve nadoknade u slučajevima definiranim Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge .

**Članak 20.**

Na elemente koji nisu uređeni ovim Ugovorom na odgovarajući se način primjenjuju odredbe Pravilnika o financiranju javnih potreba Grada Gospića i uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za razvoj sporta koje provode udruge („Narodne novine“ broj 26/15.).

U slučaju proturječnosti između odredbi ovog Ugovora te odredbi iz drugih Priloga (opisnog

obrasca i obrasca proračuna), primjenjuju se kao pravovaljane odredbe Posebnih uvjeta ovog Ugovora.

**Članak 21.**

Ovaj je Ugovor sačinjen u četiri (2) istovjetna primjerka od kojih jedan zadržava Korisnik potpore,

a ostale zadržava Davatelj potpore.

**Članak 22.**

Ugovorne stranke razumiju odredbe ovog Ugovora te ga u znak prihvaćanja vlastoručno potpisuju.

**ZAJEDNICA SPORTOVA GRADA GOSPIĆA KORISNIK/UDRUGA**

**Predsjednik ZSGG-a P r e d s j e d n i k / c a**

**Anton Buneta**